stanford-oval/wikipedia huggingface dataset:
האנו פבקור
ביוגרפיה

פבקור למד משפטים בבית הספר לכלכלה של טאלין ובאוניברסיטת טרטו, והוסמך כעורך דין. בשנת 2000 הצטרף לפוליטיקה במסגרת מפלגת הרפורמה ומונה ליועץ המשפטי של רובע נמה (אנ') בטאלין. באפריל 2003 הוא נבחר לתפקיד ראש הרובע בקואליציה שכללה את מפלגת הרפורמה ומפלגת רס פובליקה. במרץ 2005 הוא נאלץ לוותר על התפקיד לאחר שאנשי רס פובליקה איימו לנטוש את הקואליציה. תחת זאת, הוא מונה לסגן ראש הרובע. כעבור מספר שבועות עזבו אנשי רס פובליקה את הקואליציה למרות זאת. פבקור נבחר מחדש למועצת העיר טאלין, ולאחר מכן מונה ליועץ לשר המשפטים.
ב-2007 הוא נבחר לריגיקוגו (הפרלמנט האסטוני). ב-23 בפברואר 2009 הוא מונה לשר הרווחה. ב-10 בדצמבר 2012 הוא עבר להיות שר המשפטים. ב-26 במרץ 2014 הוא מונה לשר הפנים. לאחר הבחירות ב-2016 נותרה מפלגת הרפורמה באופוזיציה ופבקור סיים את תפקידו. ב-23 באוקטובר 2017 הוא מונה לסגן יו"ר הפרלמנט. גם לאחר בחירות 2019 נותרה מפלגת הרפורמה באופוזיציה, אולם ב-2021 התפטר ראש הממשלה יורי רטס מתפקידו, ומפלגת הרפורמה בהנהגת קאיה קאלאס להקים ממשלה. פבקור מונה ב-18 ביולי 2022 לשמש כשר ההגנה.
דרך לדו

| --- | --- |
 קואורדינטות:  27°41′18″N 95°55′57″E﻿ / ﻿27.68839°N 95.93262°E﻿ / 27.68839; 95.93262
  מפת מיקום  מפה מפורטת   דרך לדו מצפון הודו לסין; נקראה גם "דרך סטילוול" על-שם ג'וזף סטילוול, המפקד האמריקני בדרום מזרח אסיה במהלך מלחמת סין–יפן השנייה  he tabBackground:;tabBorder:#aaa;defaultTab:0;
 
משאיות אספקה אמריקניות בפיתולי דרך לדו בדרכם מהודו לסין.
דרך לדו/בורמה באחד מחלקיה התלולים והמפותלים.
דרך לדו נבנתה ונסללה במהלך מלחמת סין–יפן השנייה, ונועדה לאפשר מעבר אספקה בדרך היבשה מבעלות הברית לסין, לאחר שהיפנים השתלטו על דרך בורמה ששימשה למטרה זו עד שנת 1942. הדרך נפתחה לתנועת אספקה בינואר 1945, ועברה בין לדו, באזור אסאם שבצפון-מזרח הודו, לבין מחוז יונאן שבדרום-מערב סין. עיקר מהלכה היה בתחומי בורמה, והיא עברה דרך הערים שינגבוויאנג, מיטקינה ובהאמו במחוז קאצ'ין שבבורמה.
כבר במאה ה-19 בדקו מהנדסי רכבות בריטיים את מעבר פאנגסאו שבגבול הודו-בורמה, שגובהו הממוצע כ-1,100 מ'. הם הגיעו למסקנה שהמסלול יוכל לחצות את בורמה ולרדת ולהגיע עד לעמק הוקאוונג, אך ההצעה לסלול את הדרך נזנחה בסופו של דבר. לאחר שהבריטים נדחקו ממרבית שטחה של בורמה בידי היפנים, גברה שוב חשיבות סלילת דרך האספקה לסין בעיני האמריקנים. לאחר שגם רנגון נכבשה בידי היפנים, ולפני שסלילת דרך לדו הושלמה, הועברה האספקה לסינים בדרך האוויר, בעיקר באמצעות רכבת אווירית שעברה מהודו לסין מעל הקצה המזרחי של הרי ההימלאיה, באזור שכונה "הדבשת" (the Hump).
האנו מוטולה

| --- | --- |

 לידה:  9 בספטמבר 1976 (בן 48) הלסינקי שבפינלנד
 עמדה:  פאוור פורוורד
 גובה:  2.13 מטרים
 מכללה:  אוניברסיטת יוטה (1997–2000)
 דראפט:  בחירה מספר 40, 1999 אטלנטה הוקס
 קבוצות כשחקן
 1994–1997   2000–2002   2002–2003   2003–2004   2004–2005   2005–2006   2006–2007   2007–2008   2009–2012 2013:  לפנארנטה   אטלנטה הוקס   טאו ויטוריה   סקיפר בולוניה   סקאבוליני פזארו   דינמו מוסקבה   ז'לגיריס קובנה   אריס סלוניקי   טורפאן פויאט טורפאן פויאט
 הישגים כשחקן
 זכייה בגביע יול"ב (2006) זכייה באליפות הליגה הליטאית (2007) זכייה בגביע הליטאי (2007)
האנו מוטולה (פינית: Hanno Möttölä; נולד ב-9 בספטמבר 1976 בהלסינקי, פינלנד) הוא כדורסלן עבר פיני ששיחק בעמדת הפאוור פורוורד. מוטולה המתנשא לגובה של 2.13 מטרים נחשב בשיאו לאחד הכדורסלנים המוכשרים באירופה.
קריירת משחק

מוטולה החל לשחק בגיל 15, בקבוצת לפנארנטה. לאחר שלוש עונות בקבוצה עבר לארצות הברית, שם שיחק באוניברסיטת יוטה.
לאחר המכללה החליט מוטולה להירשם לדראפט ה-NBA. הוא נבחר בסיבוב השני במקום ה-40 על ידי אטלנטה הוקס בה שיחק שתי עונות, בהן לא שיחק דקות רבות. לכן עבר לאירופה לטאו ויטוריה הספרדית שזכתה בגביע הספרדי.
לאחר עונה אחת בלבד עבר לסקיפר בולוניה שהגיעה לגמר אליפות איטליה ולגמר היורוליג. לאחר שתי עונות בקבוצה עבר לסקאבוליני פזארו ולאחר מכן לדינמו מוסקבה הרוסית. לאחר מכן עבר לז'לגיריס קובנה, ואז לאריס סלוניקי, בה שיחק עונה אחת.
בשל חולשת נבחרתו, פינלנד, מוטולה השתתף פעם אחת בלבד באליפות אירופה, בשנת 1995.
האנו מוטולה
האספה הלאומית (בולגריה)

| --- | --- |
 מדינה:  הרפובליקה הבולגרית
 סוג:  חד-ביתי
 היסטוריה
 תקופת הפעילות:  10 בפברואר 1879 – הווה (145 שנים) 
 הרכב
 מספר מושבים:  240 
 National Assembly (Bulgaria) diagram.svg
 מנהיגים
 יושב ראש:  רוסן ז'ליאזקוב 
 משכן
  
 Bulgaria National Assembly Building 
 קואורדינטות:  42°41′40″N 23°19′58″E﻿ / ﻿42.69431°N 23.33267°E﻿ / 42.69431; 23.33267
 אתר אינטרנט
 parliament.bg
 
האספה הלאומית (בבולגרית: Народно събрание) היא הפרלמנט והרשות המחוקקת בבולגריה אשר מורכבת מבית מחוקקים יחיד ובו כ-240 נציגים, הנבחרים פעם בארבע שנים. היא הוקמה לראשונה ב-1879, אחרי היווצרות החוקה הראשונה בבולגריה - חוקת טרנובו. הנציגים נבחרים במחוזות בחירה ואחוז החסימה עומד על כ-4%. בבולגריה יש מערכת רב מפלגתית.
הבחירות האחרונות התקיימו באוקטובר 2014.
תפקידי הפרלמנט הם חקיקת חוקים, אישור התקציב, תזמון הבחירות לנשיאות, בחירה ופיטורין של ראש הממשלה ושרים נוספים, הכרזת מלחמה, כריתת שלום, פריסה של כוחות מחוץ בולגריה ואשרור אמנות בינלאומיות והסכמים. בשביל קיום ישיבה, יש צורך במינימום של 121 חברי פרלמנט. שרי הממשלה יכולים להיבחר מתוך הפרלמנט או מחוצה לו, אך אם חבר פרלמנט נבחר לשר, הוא חייב להפסיק את חברותו בפרלמנט.
הפרלמנט יושב בבירת בולגריה, סופיה.
ראו גם

בתי מחוקקים לפי מדינה
האספה הלאומית (אזרבייג'ן)

| --- | --- |
 מדינה:  אזרבייג'ן 
 היסטוריה
 תקופת הפעילות:  24 בנובמבר 1995 – הווה (28 שנים) 
 הרכב
 מספר מושבים:  125 
  
 מנהיגים
 יושב ראש:  Sahiba Gafarova 
 משכן
  
 באקו 
 אתר אינטרנט
 www.meclis.gov.az
 
הפרלמנט של אזרבייג'ן (באזרית :Milli Məclis) הוא הרשות המחוקקת של אזרבייג'ן. הוא מונה כ-125 נציגים הנבחרים מדי חמש שנים במחוזות בחירה (כל מחוז בוחר נציג). הפרלמנט האזרי הוא הפרלמנט החילוני הראשון בעולם המוסלמי.
הפרלמנט נוצר בשנות ה-20 וה-30 בימי הרפובליקה הסובייטית הסוציאליסטית האזרית. הבחירות החופשיות הראשונות התקיימו בשנת 1995.
כיום, ישנן כ-11 ועדות בפרלמנט.[דרושה הבהרה]
הפרלמנט יושב בבירת המדינה, באקו.
ראו גם

פוליטיקה של אזרבייג'ן
בתי מחוקקים לפי מדינה
האספה הלאומית (הונגריה)

| --- | --- |
 מדינה:  הונגריה הונגריה
 סוג:  בית מחוקקים חד-ביתי
 היסטוריה
 תקופת הפעילות:  1848–הווה (כ־176 שנים) 
 הרכב
 מספר מושבים:  199
 
   הקואליציה הדמוקרטית: 9 מושבים   המפלגה הסוציאליסטית ההונגרית: 20 מושבים   פוליטיקה יכולה להיות שונה: 8 מושבים   יחד 2014: מושב אחד   מיעוטים גרמניים: מושב אחד  עצמאיים: מושב אחד   פידס: 134 מושבים   יוביק: 25 מושבים
 מנהיגים
 יו"ר האספה הלאומית:  לסלו קובר
 משכן
  
 בניין הפרלמנט ההונגרי, בודפשט
 קואורדינטות:  47°30′26″N 19°02′45″E﻿ / ﻿47.507114°N 19.045786°E﻿ / 47.507114; 19.045786
 אתר אינטרנט
 www.parlament.hu
 
האספה הלאומית (בהונגרית: Országgyűlés) היא פרלמנט חד ביתי המהווה את הרשות המחוקקת של הונגריה. בפרלמנט מכהנים כיום 199 נציגים.
היא מונה 199 חברים הנבחרים מדי ארבע שנים, עם אחוז חסימה של כ-5%. האספה הלאומית שוכנת בבניין הפרלמנט ההונגרי בעיר הבירה בודפשט מאז שנת 1902. הפרלמנט נבחר בבחירות דמוקרטיות מאז נפילת השלטון הקומוניסטי במדינה בשנת 1989. המפלגה הגדולה ביותר היא פידס, המונה מטעמה כ-114 נציגים.
בפרלמנט יש כ-25 ועדות שונות.
לבית המשפט החוקתי בהונגריה יש אפשרות לערער על חקיקה העוברת באספה הלאומית.
הבחירות האחרונות נערכו ב-2022, והבחירות הבאות עתידות להתקיים בשנת 2026.
ראו גם

בתי מחוקקים לפי מדינה
דרך כפרית (חידה)

טבלת דרך כפרית לא פתורה
דרך כפרית (ביפנית: カントリーロード הגייה יפנית של "Country Road") היא סוג של חידת היגיון שפורסמה על ידי ההוצאה לאור ניקולי.
חוקים

הטבלה המרובעת מחולקת ל"חדרים" בעלי צורות שונות; חלק מחדרים אלו מכילים מספר. המטרה היא לצבוע לולאה סגורה בטבלה, אשר נכנסת ויוצאת מכל חדר פעם אחת בלבד. בחדר עם מספר, בתוך הלולאה חייבים להיות משבצות כמספר המופיע בחדר (בחדר בלי מספר יכול להיות כל מספר של משבצות בתוך הלולאה). בנוסף, אסור שמשבצות שאינן בשימוש לצורך ציור הלולאה וסמוכות אחת לשנייה במאונך או במאוזן, יהיו בחדרים שונים.
ראו גם

רשימת החידות של ניקולי
טבלת דרך כפרית פתורה
האסם הכחול

| --- | --- |
האסם הכחול, 2022
האסם הכחול, 2022
 מידע כללי
 סוג:  בית עשן (Rauchhaus)
 כתובת:  וייסנווג (Wiesenweg‏) 1, 18565 ויטה, הידנזה
 מיקום:  ויטה, הידנזה
 מדינה:  גרמניה
 קואורדינטות:  54°34′11″N 13°06′16″E﻿ / ﻿54.569722222222°N 13.104444444444°E﻿ / 54.569722222222; 13.104444444444
 he
 
האסם הכחול (בגרמנית: Blaue Scheune) הוא אסם בכפר ויטה באי הגרמני הידנזה בים הבלטי. מבנה האסם מתוארך למאה ה-19 ובמקור שימש כאסם, מאפייה ואזור מחיה לטוחן והאופה שגרו במקום. האסם הכחול תוכנן במקור בסגנון של בית עשן (Rauchhaus), מבנה נטול ארובה, שהעשן שבתוכו מתפזר בעיקר דרך דלת הכניסה הרחבה, הגבלון (הנקודה בה הקיר נפגש עם הגג המשופע) ודרך סדקים וחורים זעירים בתקרה. המקום זכה לפרסום בזכות פעילותה של האמנית הגרמנית הני להמן שהפכה אותו למרכז אומנות ותערוכות בשנות ה-20 וה-30 של המאה ה-20, ומאז המקום מוכר כאכסניה לתצוגות אומנות, ספריה, סדנאות ומפגשי אומנות.
להמן קנתה את המבנה בסביבות 1920 וצבעה אותו בכחול, מה שנתן לו את שמו. האסם הכחול התחיל להיות מוכר בציבור הודות לתערוכות אומנות של "פדרציית האומניות של הידנזה" (Hiddenseer Künstlerinnenbundes). בקרב האומניות שפקדו את המקום היו קלרה ארנהיים שסייעה ללהמן להקים את המקום, קתה לוונטל, ליזבת אנדרה, קתרין במברג והאומנית הידועה ביותר שיצאה מהידנזה, אליזבת בוכסל. ב-1934 אליזבת ניימיר (Niemeier) גרושתו של האמן מקס ניקולס ניימיר, קנתה את הבית מידיה של להמן וחברת הנשים שלה, שנאסר עליהן לעבוד כאומניות וסופרות יהודיות. ניימיר המשיכה להפעיל את האסם כמקום המראה תצוגות אומנות עד לשנת עזיבתה את האי ב-1952.
ב-1955 האומן גונטר פינק (1913–2000) קנה את האסם הכחול, המיר אותו לבית מגורים וגלריה, והתגורר בו עד למותו.
הכניסה האחורית לאסם הכחול, 2006
החל ממאי 2000, האסם הפך לאתר אירועים, תצוגות וספריה, ובחמישי ביוני 2000, שונה רשמית שמו של הבית ל"ביתה של הני להמן" כדי להנציח את פועלה וחלקה בהקמתו.
המבנה הוא אטרקציה תיירותית לחובבי אומנות, ובזכות פרויקט מימון המון מוצלח שערכו ב-2019 קבוצת "המגדלור של הידנזה", הצליחו לשפצו ולהקים בו מוזיאון וסדנאות אומנים לציבור הרחב. הגלריה באסם פתוחה לציבור המבקרים בחודשי הקיץ פעמיים בשבוע.
הערות שוליים

1 2 3  Blaue Scheune in Vitte auf Hiddensee מתוך אתר ostseemagazin.net (בגרמנית)
↑  Günter Fink ביוגרפיה של האומן מתוך אתר artland.com
↑  Blue barn מתוך אתר hiddensee.m-vp.de (בגרמנית)
↑  The BLAUE HAUS on Hiddensee - a meeting place for artists (בגרמנית)
↑  kuenstlerinsel-hiddensee (בגרמנית)
דרך לאהבה

| --- | --- |
 סוגה:  אופרת סבון
 יוצרים:  אנריקה אסטבנז
 שחקנים:  סבסטיאן אסטבנז  חואן דרטס  קרינה סמפיני  מריאנו מרטינס  סול אסטבנז   אאוחניה סוארס  בטיאנה בלום  סופיה רקה   סילביה קוטיקה  רודולפו בבן   ראול טאיבו  
 ארץ מקור:  ארגנטינה
 שפות:  ספרדית
 מספר עונות:  1
 מספר פרקים:  120
 הפקה
 מפיק:  אנריקה אסטבנז
 חברת הפקה:  Grupo Telefe 
 מוזיקה:  קמילה
 אורך פרק:  60 דקות
 שידור
 רשת שידור:  Telefe
 תקופת שידור מקורית:  26 במאי 2014 – 22 בדצמבר 2014
 תקופת שידור בישראל:  1 בינואר 2016
 קישורים חיצוניים
 telefe.com/camino-al-amor/
 דף התוכנית ב-IMDb
 
דרך לאהבה (בספרדית: Camino al amor) היא טלנובלה ארגנטינאית. במרכז הטלנובלה עומד רוקו שחוזר לארגנטינה אחרי שעזב למקסיקו לפני שנים רבות. הוא פוגש שם באהבתו הישנה מלנה והם ינסו למצוא את דרכם חזרה אל האהבה.
תקציר

רוקו עזב את ארגנטינה לפני שנים רבות והשתקע במקסיקו. ביום נישואיו, אחותו מודיעה לו שאביו עבר התקף לב וכי מוטב שיחזור לארגנטינה. רוקו לא דיבר עם אביו מאז שגילה שהאב ניהל חיים כפולים עם לילי, חברתה הטובה של אמו, שהתאבדה לאחר שנודע דבר הבגידה.
רוקו מגיע לבואנוס איירס והזיכרונות מציפים אותו. הוא תוהה מה עלה בגורלה של מי שהייתה אהבת חייו – מלנה, אחייניתה של לילי. מלנה ורוקו חוו אהבה גדולה לפני 15 שנה, אבל נפרדו לאחר שרוקו גילה על בגידתו של אביו עם לילי. רוקו היה משוכנע שמלנה הייתה בסוד העניינים וכל ניסיונותיה לשכנע אותו שלא ידעה דבר לא נענו. לאחר עזיבתו של רוקו, מלנה התחתנה וילדה בן. היא נפרדה מבעלה לא מכבר, לאחר שהסתבך בחובות.
רוקו ומלנה נפגשים שוב במקרה ושניהם מרגישים שהתשוקה ביניהם עדיין קיימת. אולם רוקו נשוי לאחרת ועדיין סמוך ובטוח שמלנה ידעה על הרומן בין אביו לדודתה והסתירה זאת ממנו. מלנה מבולבלת מהמפגש המחודש, אבל מבינה עד מהרה שהיא עדיין אוהבת את רוקו.
שחקנים

סבסטיאן אסטבנס - רוקו קולוצ'י
מריאנו מרטינס - ויטוריו “ויטו” קולוצ'י
קרינה סמפיני - מלנה מננדס
חואן דרטס - אנחל רוסי / קולוצ'י
אאוחניה סוארס - מריה פיה אריאגה
סול אסטבנס - ג'ינה קולוצ'י / לוי
בטיאנה בלום - אמנדה רוסי
סילביה קוטיקה - ליליאנה "לילי" סוארס
סופיה רקה - גואדלופה "לופה" אלקורטה
רודולפו בבן - ארמנדו קולוצ'י
טינה סראנו - נלי מננדס
הקטור קלורי - בנחמין לוי
רוברטו וז׳חוס - קמילו גווארה
אווה דה דומיניצ'י - ולנטינה רוסי / קולוצ'י
פאבלו מרטינס - פולו גאטן
מטיאס דסידריו - פרננדו אגירה
הרנן אסטבנס - מנצ׳ו
חוספינה סקגליאון - פלורנסיה ריוס
מריאנו ארג׳נטו - אלפונסו אריאגה
פרננדה מטילי - מרילינה
אלחנדרו פורו - תומאס אגירה
נארלה קלאוסן - וונדי ניאבס
מרטינה גוסמן - ונסה דה לה גוארדה
ראול טאיבו - אגוסטין דה לה גוארדה
לטיסיה ברדיס - גיירמינה דובואס
אסטבן פרול - פדרו אוברטי
אדריאן נאבארו - מנואל
פביו די טומסו - באוטיסטה
לוקאס ולסקו - גבריאל "גבו" סנצ'ז
פפה נובוה - מונטסינו
נעים סיברה - חורחה ״דליריו״ טרמס
צ׳אנצ׳י טלסקטו - חוליאנה ״צ׳וני״ מנדוזה
ולנטינה גודפריד - סינתיה
דומא (לבנון)

| --- | --- |

 מדינה:  לבנון לבנון
 מחוז:  צפון לבנון
 נפה:  בתרון
 גובה:  1,000 מטרים
 קואורדינטות:  34°12′00″N 35°50′00″E﻿ / ﻿34.2°N 35.83333333°E﻿ / 34.2; 35.83333333 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןדומא(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןדומא  he tabBackground:;tabBorder:#aaa;defaultTab:0;
 
דוּמָא (בערבית: دوما) הוא כפר לבנוני קטן, בנפת בתרון, בחלק הדרומי של מחוז צפון לבנון (מצפון לגבול עם מחוז הר הלבנון) הכפר נמצא כ-28 קילומטר מזרחית לעיר בתרון, כ-36 קילומטר צפון מזרח לביבלוס וכ-40 קילומטר דרומית לטריפולי. הכפר שוכן בגובה ממוצע של כ-1,000 מטר מעל פני הים, בעמק מוקף הרים ובתיו מכוסים ברעפים אדומים.
באוקטובר 2023 נבחר הכפר על ידי ארגון התיירות העולמי UNWTO (מבין 60 מתחרים מכל רחבי העולם) וקיבל את התואר "אחד מכפרי התיירות הטובים בעולם".
אטימולוגיה

בפי התושבים יש כמה הסברים אפשריים למקור השם:
המילה "דומא" נגזרה משמו של אל פיניקי.
מקור השם הוא יווני, ומשמעותו ארמון או טירה.
היישוב נקרא על שם יוליה דומנה, בתו של איש דת מחומס, שקיסר רומי נשא לאישה ובנה עבורה ארמון מפואר בכפר.
מקור המילה הוא עברי קדום ופירושו שלווה, מנוחה ורוגע.
בעבר, הכפר נקרא גם "דומא אל-חדיד" (دوما الحديد) שפירושו "דומא של הברזל", וזאת בשל שפע הברזל המצוי בסביבות הכפר והמיומנות של מסגרייה ונפחייה. תחת שלטונו של איבארהים פאשא הוקמה תעשיית נשק שעודדה אנשים רבים מהאזור לבוא ולהתיישב בדומא.
היסטוריה

הכפר דומא נבנה לפני כאלפיים שנה. בסביבה הקרובה של הכפר נמצאה כתובת על סלע מתקופת הקיסר הרומי אדריאנוס (138-76), האוסרות על כריתת עצים במקום.
בכיכר העיר מונח סרקופג ועליו כתובת יוונית המתעדת שזהו מקום קבורתו של אדם בשם קסטור, שמת בשנת 317 לספירה.
במאות הראשונות לספירה הייתה דומא מקום פעיל ומשגשג ונבנו בה מקומות פולחן רבים. אחד מהם הוא מקדש אסקלפיוס, שאבניו שימשו מאוחר יותר לבניית כנסיית סנט דומיאט (Saint Dumyat). אפשר לראות שימוש משני באבני מקדשים עתיקים במנזרים ובכנסיות שבכפר.
מיקומה האסטרטגי על הדרך בין ההר לחוף הים הפך את דומא למקום מנוחה לשיירות שהובילו, בין היתר, עצי ארז אל החוף, שם הפיניקים השתמשו בהם לבניית ספינות.
אין תיעוד על היישוב עד המאה ה-16 ואז נוסד הכפר המודרני על ידי חמולת שלהובּ (شلهوب), חמולה נוצרית יוונית-אורתודוקסית שצאצאיה מתגוררים בכפר גם היום. בשנת 1880 מינה המותצריף (אנ') העות'מאני ריסטם פאשה את המועצה העצמאית הראשונה לניהול דומא, בין היישובים הראשונים בהר הלבנון, שנוהלו על ידי מועצה עצמאית.
ב-1860 נפתח בדומא "בית מרקחת א-נור" הנחשב לאחד מבתי המרקחת המודרניים הראשונים בלבנט.
העוני שהיה באזור בסוף המאה ה-19 ובהמשך, הרעב הגדול של הר לבנון במהלך מלחמת העולם הראשונה גרמו לגל של הגירה מדומא, בעיקר ליבשת אמריקה. העברות כספים של המהגרים לבני משפחתם שנותרו בכפר תרמו באופן משמעותי לחיזוק כלכלת הכפר.
בשנות ה-20, מנהיגי סוריה שהשתתפו במרד נגד השלטון המנדטורי הצרפתי, נעצרו והוגלו לדומא. אחד מהם היה סעדאללה אל-ג'אברי (ער') שעמד בראש הגוש הלאומי שהוביל את תהליך שחרור סוריה מעול הקולוניאליזם הצרפתי.
שימור

הכפר דומא שמר על אופיו הלבנוני המסורתי, עם בתי אבן מכוסי גגות רעפים אדומים. בראיון שנתן ראש המועצה ב-2019, אמר: "הבתים החדשים נבנים על פי תקנות בנייה מחמירות המחייבות בנייה באבן ורעפים אדומים".
ליד השוק העתיק נמצא מוזיאון המורשת המקומית ובו, ליד השוק, מציג את ההיסטוריה של הכפר באמצעות עבודות יד מקומיות, יצירות אמנות מסורתיות, בגדים, כלים ואביזרים מסורתיים וכן צילומים של מהגרים שיצאו מדומא לחו"ל.
בשנת 2010 ממשלת לבנון הקצתה 2.68 מיליון דולר לשיפוץ השוק שנוסד בתחילת המאה השבע-עשרה והוא פעיל גם כיום ומושך תיירים רבים. בשנת 2023 השיפוץ עדיין נמשך.
תיירות

הכפר מושך תיירים רבים, הן בשל האתרים הדתיים (בכפר יש 14 כנסיות ו-5 מנזרים המתוארכים למאות קודמות) והן בשל היופי, השקט והאווירה שהוא משרה. מאז שנת 1996 משרד התיירות הלבנוני קובע שזהו הכפר הלבנוני היפה ביותר.
בשוק המקומי יש 125 חנויות ודוכנים שבהם נמכרת תוצרת הכפר ומזכרות שונות ובכללן כלי נשק עתיקים.
חלק נכבד מהתיירים הם צאצאי המהגרים מהכפר.
בכפר מספר מקומות אירוח והמפורסם שבהם הוא בית אחוזה גדול מהמאה ה-18, ששופץ והפך לבית הארחה, תוך שימור האופי המסורתי ומשמש תיירים שמגיעים למקום.
אוכלוסייה

בשנת 2014 התגוררו בדומא 2,768 בוגרים בעלי זכות בחירה לפרלמנט הלבנוני.
חקלאות

סביב הכפר מטעי תפוחים, דובדבנים וכרמי זיתים, שיבולם ואופן שימורם זוכים בפרסים רבים. בנוסף לשמן זית, הכפר ידוע גם בהכנת רחת לוקום בעל טעם ייחודי וריבות מפירות המקום.
הערות שוליים

1 2 3 4  ויויאן חדד, دوما... إنجاز لبناني جديد على الخريطة العالمية, aawsat, ‏15 באוקטובר 2023
1 2 3 4  Ibrahim Abdo, دوما، أجمل بلدات البترون., SQM Market, ‏2022-08-11
1 2 3 4 5 6 7  Samar Kadi, Lebanon’s Douma village where Levantine traditions survive, The Arab Weekly
1 2 3  رضا صوايا, دوما تنافس قرى العالم... مَن الأجمل؟, Al-Akhbar, 27 יוני 2023
1 2  فرح نصور, دوما الآسرة ببيوتها التراثية... ملتقى حضارات وتاريخ من الجمال وسياحة لا بدّ منها, annahar, ‏12-07-2022
1 2  Douma to start $2.68-mln renovation of souq, Baldati
↑  معلومات عن بلدة دوما, إعْرَفْ لبنان, ‏2014
מרכז הכפר דומא
דיוויזיית הפאנצר הולשטיין

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  שריון
 אירועים ותאריכים
 תקופת הפעילות:  10 בפברואר 1945 – 26 במרץ 1945 (45 ימים)
 מלחמות:  מלחמת העולם השנייה
 פיקוד
 מפקדים:  ראו בהמשך
 
דיוויזיית הפאנצר הולשטיין (בגרמנית: Panzer-Division Holstein) הייתה דיוויזיית שריון של הצבא הגרמני במהלך מלחמת העולם השנייה.
היסטוריה

הדיוויזיה הוקמה בפברואר 1945 משרידי הכוחות הניידים של דיוויזיית הפאנצר ה-233 מילואים. היא ספגה אבדות קשות בקולובז'ג, ושרידיה נקלטו על ידי דיוויזיית הפולקסגרנדיר ה-18 במרץ 1945 והמטה שלה הועבר לדיוויזיית הפאנצר קלאוזביץ.
מפקדים ידועים

הגנרל מקס פרמרי (1 בפברואר 1945 – 16 בפברואר 1945)
אוברסט ארנסט וולמן (16 בפברואר 1945 – 30 במרץ 1945)
הערות שוליים

↑  "Panzerdivision "Holstein"". נבדק ב-2013-05-14.
| גרמניה הנאצית דיוויזיות הוורמאכט ורמאכט |
| --- | --- | --- |
| דיוויזיות חי"ר | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 38 • 39 • 44 • 45 • 46 • 47 • 48 • 49 • 50 • 52 • 56 • 57 • 58 • 59 • 60 • 61 • 62 • 64 • 65 • 68 • 71 • 72 • 73 • 75 • 76 • 78 • 79 • 81 • 82 • 83 • 84 • 85 • 86 • 87 • 88 • 89 • 90 • 91 • 92 • 93 • 94 • 95 • 96 • 97 • 98 • 99 • 100 • 101 • 102 • 111 • 112 • 113 • 121 • 122 • 123 • 125 • 126 • 129 • 131 • 132 • 134 • 137 • 141 • 148 • מילואים 148 • 151 • 153 • מילואים 153 • 157 • 158 • 161 • 162 • טורקסטנית 162 • 163 • 164 • 167 • 168 • 169 • 170 • 176 • 177 • 179 • 180 • 182 • 183 • 187 • 189 • 193 • 196 • 197 • 198 • 203 • 205 • 206 • 207 • 208 • 209 • 211 • 212 • 213 • 214 • 215 • 216 • 217 • 218 • 221 • 223 • 225 • 227 • 228 • 232 • 239 • 240 • 242 • 243 • 244 • 246 • 250 • 251 • 252 • 253 • 254 • 255 • 256 • 257 • 258 • 260 • 262 • 263 • 267 • 268 • 269 • 272 • 275 • 276 • 277 • 282 • 286 • 290 • 291 • 292 • 293 • 294 • 295 • 296 • 297 • 298 • 299 • 300 • 301 • 302 • 303 • 305 • 306 • 319 • 320 • 326 • 327 • 329 • 332 • 333 • 334 • 335 • 336 • 337 • 339 • 340 • 342 • 344 • 345 • 346 • 347 • 352 • 353 • 355 • 356 • 357 • 359 • 362 • 363 • 370 • 371 • 376 • 383 • 384 • 385 • 387 • 389 • 390 • 404 • 462 • 463 • 490 • 526 • 554 • 604 • 707 • 708 • 709 • 710 • 711 • 712 • 714 • 715 • 716 • 717 • 718 • 719 • 999 |  |
| דיוויזיות חי"ר הרריות | 1 • 2 • 3 • 4 • 5 • 6 • 7 • 8 • 9 • 157 • 188 • סקי 1 |  |
| דיוויזיות חי"ר גרנדיר | 6 • 31 • 36 • 45 • 78 • 153 • 552 • 553 • 560 • 561 |  |
| דיוויזיות חי"ר פולקסגרנדיר | 6 • 9 • 12 • 16 • 18 • 19 • 22 • 26 • 31 • 36 •  46 • 47 • 61 • 62 • 167 • 183 • 211 • 212 • 246 • 256 • 257 • 272 • 276 • 277 • 320 • 326 • 337 • 340 • 347 • 352 • 363 • 462 • 553 • 560 • 561 • 564 • 565 • 566 • 568 • 570 • 571 • 572 • 573 • 574 • 575 • 577 • 578 • 579 • 580 • 581 • 582 • 583 • 586 • 587 • 588 • 708 |  |
| דיוויזיות חי"ר פאנצרגרנדיר | 3 • 10 • 15 • 16 • 18 • 20 • 25 • 29 • 60 • 90 • 233 • גרוסדויטשלנד |  |
| דיוויזיות שריון | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 116 • 178 • 232 • 233 • הולשטיין • טטרה • להר • פלדהרנהאלה • פלדהרנהאלה 2 • קורמארק • קלאוזביץ |  |
| דיוויזיות שריון מילואים | 155 • 179 • 233 |  |
| דיוויזיות שריון מוצנחות | 1 • 2 |  |
| דיוויזיות צנחנים | 1 • 2 • 3 • 4 • 5 • 6 • 7 • 8 • 9 • 10 |  |
| דיוויזיות יגר | 5 • 8 • 28 • 42 • 97 • 100 • 101 • 114 • 117 • 118 |  |
| דיוויזיות אבטחה | 52 • 203 • 207 • 213 • 221 • 286 • 390 |  |
| דיוויזיות השדה של הלופטוואפה | 3 • 4 • 6 • 7 • 9 • 10 • 12 • 13 • 16 • 20 • 21 |  |
| דיוויזיות פרשים | 1 |  |
| דיוויזיות נ"מ | 9 • 19 |  |
| דיוויזיות ארטילריה | 18 |  |
| דיוויזיות אימונים | 286 • 404 |  |
דיוויזיית הפאנצר ה-25 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  שריון
 אירועים ותאריכים
 תקופת הפעילות:  25 בפברואר 1942 – 8 במאי 1945 (3 שנים)
 מלחמות:  מלחמת העולם השנייה
 פיקוד
 מפקדים:  ראו בהמשך
דיוויזיית הפאנצר ה-25 הייתה דיוויזיה משוריינת של הוורמאכט במהלך מלחמת העולם השנייה. הדיוויזיה לחמה בחזית המזרחית בקרבות שונים, ובכלל זה במבצע ויסלה-אודר.
היסטוריה

הדיוויזיה הוקמה ב-25 בפברואר 1942 בנורווגיה, והועמדה תחת פיקוד יוהאן הארדה. בספטמבר 1943 נשלחה הדיוויזיה לצרפת, ובדצמבר אותה שנה הועברה הדיוויזיה לחזית המזרחית, שם לחמה בקרב דנייפר ובמבצע דנייפר-קרפטי כחלק מארמיית הפאנצר הרביעית, ולאחר מכן כחלק מארמיית הפאנצר הראשונה. ביוני 1944 נשלחה הדיוויזיה למנוחה בדנמרק, ובאוגוסט אותה שנה נשלחה לוורשה, שם לחמה כחלק מהארמייה התשיעית. בהמשך לחמה הדיוויזיה במבצע ויסלה-אודר כחלק מארמיית הפאנצר הרביעית, ולאחר מכן לחמה כחלק מהארמייה השמינית באוסטריה, ובכלל זה בקרב על וינה, עד סוף המלחמה.
מפקדים

יוהאן הארדה (25 בפברואר 1942 - 1 בינואר 1943)
אדולף פון של (1 בינואר 1943 - 15 בנובמבר 1943)
גאורג יאואר (15 בנובמבר 1943 - 20 בנובמבר 1943)
הנס טרגר (20 בנובמבר 1943 - 1 ביוני 1944)
אוסווין גרוליג (1 ביוני 1944 - 18 באוגוסט 1944)
אוסקר אאודרש (18 באוגוסט 1944 - 8 במאי 1945)
לקריאה נוספת

Martin Windrow, The Panzer Divisions, UK: Osprey Publishing, 1972.
האקדמיה לעירוניות

| --- | --- |
אין תמונה חופשית
 מיקום
 מדינה:  הממלכה המאוחדת הממלכה המאוחדת
 קואורדינטות:  51°31′12″N 0°06′12″W﻿ / ﻿51.51995556°N 0.10336944°W﻿ / 51.51995556; -0.10336944
 אתר רשמי
  (למפת לונדון מוגדלת) קנט סארי ברקשייר בקינגהאם הרטפורדשייר אסקסהאקדמיה לעירוניות(למפת לונדון רגילה) קנט סארי בר. בקי. הרטפורדשייר אסקסהאקדמיה לעירוניות(למפת הסיטי של לונדון רגילה) האקדמיה לעירוניות(למפת הסיטי של לונדון מוגדלת) האקדמיה לעירוניות
 
האקדמיה לעירוניות הוא מכון מחקר ולימוד אקדמי ללא כוונת רווח בלונדון, המתמחה בתכנון עירוני ומכשיר תלמידים ועוסק בהשתלמויות בתחום. הוא פועל באירופה ומקומות נוספים ברחבי העולם ביחד עם ארגונים נוספים הקשורים בתחום.
האקדמיה מעסיקה 500 אנשי מקצוע העוסקים במקצועות שונים הקשורים בתחום התכנון העירוני והמוטו הראשי של המוסד הוא: "להכיר, לעודד, ולחגוג מקומות גדולים".
המוסד מעביר סדנאות, הרצאות, מפעיל אתר אינטרנט ומוציא מגזין. בנוסף, מקיימת האקדמיה פסטיבל נושא פרסים ועורכת קונגרסים ברחבי בריטניה מדי שנה ומפעילה פעילות התנדבותית.
דיוויזיית הפאנצר ה-26 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  שריון
 אירועים ותאריכים
 תקופת הפעילות:  14 בספטמבר 1942 – 2 במאי 1945 (שנתיים)
 מלחמות:  מלחמת העולם השנייה
 פיקוד
 מפקד נוכחי:  אדוארד קרזמן 
 מפקדים:  ראו בהמשך
 
דיוויזיית הפאנצר ה-26 הייתה דיוויזיה משוריינת של הורמאכט במהלך מלחמת העולם השנייה. הדיוויזיה לחמה בחזית האיטלקית עד סוף המלחמה.
היסטוריה

הדיוויזיה הוקמה ב-14 בספטמבר 1942 בצרפת, על בסיס הדיוויזיה ה-23, והועמדה תחת פיקוד שמילו פון ליטוויץ. באוגוסט 1943 נשלחה הדיוויזיה לחזית האיטלקית, שם לחמה בקרבות השונים, ובכלל זה בנחיתה בסלרנו ובקרב אנציו, כחלק מהארמייה העשירית והארמייה ה-14 לסירוגין, עד סוף המלחמה.